**ҮЙЛ АЖИЛЛАГААНЫ ТАЙЛАН, МЭДЭЭЛЭЛ**

*МАЯГТ №-8**ЖИЛИЙН / ҮЙЛ АЖИЛЛАГААНЫ ТАЙЛАН*

|  |
| --- |
| 1. ***Компанийн бизнесийн үйл ажиллагааны талаарх мэдээлэл :*** Баянхонгор дахь Стандарт ноос ХК нь 2020 онд бие даасан үйл ажиллагаа явуулаагүй бөгөөд гагцхүү том хувьцаа эзэмшигчдийн нэг “Улаанбаатар хивс” ХК-ийн зүгээс ихээхэн анхаарал тавьж, 2015 оноос эхлэн “Стандарт ноос” ХК-ийн агуулахын зориулалттай,хуучирсан барилга, байгууламжуудыг ноос угаах үйлдвэрлэл шинээр бий болгон өөрчлөхөд ихээхэн хүчин чармайлт гарган ажилласны үр дүнд төслийн ажлын 90 гаруй хувийн гүйцэтгэлд хүрлээ. Тухайлбал., өнгөрсөн жилүүдэд :   - Хуучин агуулахын барилгыг үйлдвэрийн байр болгон шинэчлэн засварлах хийж, барилгын 1370м2 дотор ханыг шавардан, грунтлэж, эмульс хийснээс гадна 2557м2 таазыг грунтлэн эмульсдэж, үйлдвэрийн барилгын гадна хананд шаврын засвар хийж, 414м2 ханыг шохойдож, шал, хана, дээвэр, цонх хаалга, цахилгаан, техникийн иж бүрэн шинэчлэлт, засварыг хийж, конторын болон амрах байр, ариун цэврийн өрөөнүүдийг шинээр хийж ашиглахад бэлэн болгов.  - Шинээр ноос угаах шугам, төхөөрөмжүүдийг суурилуулж, 4 тонн/цаг уур гаргах хүчин чадалтай уурын зуух, хатаагч барабан, пресс, 40 тн.-ын пүүний машин тоног төхөөрөмжүүд гм. үйлдвэрийн бусад элементүүийг угсарч бий болгов  - Үйлдвэрийн хашаа, ажилчдын цайны газар, харуулын байр, ноосны агуулахууд, 4 автомашины гаражнуудын шинээр засварлан тохижуулж, хаалга, цонхуудыг шинээр хийлгэсэн.  - 6/04 кВ-ын 250 кВА чадалтай цахилгааны дэд станц.  - Цэвэр усны 10 тонн багтаамжтай усан сангийн барилга  - Завсрын 3 худаг бүхий 120 метр урт бохир ус зайлуулах ф320 мм хоолойг ноос угаах үйлдвэрийн тунгаагуураас аймгийн төвийн төвлөрсөн бохирын шугамтай холбох гм үйлдвэрийн үндэс суурийг тавих гол гол ажлуудад нийтдээ 717,7 сая төгрөгийн хөрөнгө оруулалтыг дараа эргэн төлөгдөх тооцоогоор буюу зээлээр хийгдээд байна.  Өнгөрсөн онд цар тахалтай холбогдуулан хорио цээр тогтоож, хөл хөдөлгөөнийг хязгаарлаж байсан боловч 3-р сараас эхлэн компаийн ТУЗ-ийн дарга биечлэн 7 удаа ажлын групп байгуулан газар дээр нь ажиллаж, 17х12 м. хэмжээтэй уурын зуухны барилга барьж, шавардах, замаскдах ажлуудыг хийж, цонхнуудыг томсгон сольж, саравчнуудыг хийсэн. Мөн ноос угаахын усны болон уурын шугамнуудыг 50., 80мм-ийн шугам болгон тавьж, ноос хатаахыг бултай шугамтай, барабантай болгож, усны насосыг босоо байрлалтай болгон өөрчилж, пресслэх машины ажлын түвшингийн зөрүүг арилган давхарлаж, харуулын байр, цайны газар болон бусад газруудад цахилгааны шугам, монтажуудыг хийх гм. нийтдээ 129,7 сая төгрөгийн төсөвт ажил хийж гүйцэтгэсэн. Мөн үйлдвэрийн материаллаг баазыг ашиглан орон нутгаас 144 тн. хонины ноос бэлтгэн ялгаж хивсний үйлдвэрт нийлүүлсэн. Энэ онд цар тахалын хүнд нөхцөл арилахгүй байх магадлалтай байгаа боловч бид дараах ажлуудыг гүйцээн хийж, үйлдвэрийг ашиглалтанд бүрэн оруулах үндсэн зорилго тавин ажиллаж байна. Үүнд :  - 2021 оны хувьд уурын зуухны барилгын дотоод тохилжилтын ажлыг хийж, зарим газарт нь шавардлага, тэгшилгээ, эмульсдэх ажлуудыг эцэслэж хийх  - Уурын зуух, усан сан, ноос угаахын шугам, тоног төхөөрөмжүүдийн цахилгаан, уур, усны холболт, хаалтын тоноглолуудыг гүйцээн хийж, туршилт, тохируулга хийх  - тунгаагуурын таг, хашлага хийх  - Үйлдвэрийг ашиглалтанд авах бусад ажлуудыг хийж гүйцэтгэхээр төлөвлөж байна.  Боловсруулаагүй түүхий эд, ноос угаах үйлдвэрүүдийг УБ хотоос гаргах төр засгийн бодлого тууштай хэрэгжиж байгаа энэ үед орон нутагт байрласан манай үйлдвэрийн үнэ цэн ач холбогдол ч бас нэмэгдэж, цаашид амжилттай ажиллах итгэл найдварыг бидэнд төрүүлж байна.   1. ***Удирдлагын талаарх мэдээлэл :*** Компанийн удирдлагад өөрчлөлт ороогүй,гүйцэтгэх захирлаар Л.Цэндээхүү ажиллаж, төсөл хэрэгжүүлэхэд хналт тавин ажиллаж байна. 2. ***Cанхүүгийн байдлын талаарх мэдээлэл :*** Компани нь бие даасан үйл ажиллагаа явуулаагүй тул өр авлагыг тусгасан “Х” тайлан гаргасан. Одоогоор 717,7 сая төгрөгийн төслийн ажил дараа төлөх нөхцөлтөй, зээлээр хийгдсэн. 3. ***Хувьцаа эзэмшигчдийн талаарх мэдээлэл :*** Стандарт ноос ХК-ийнхувьцаа эзмшигчдийн хурлын бүртгэлийн өдөр буюу 3-р сарын 19-ны өдрийн байдлаар хот, хөдөөгийн үнэт цаасны 35 брокер-дилерийн компанийн харилцагч болох 547 хүн тус компанийн хувьцааг эзэмшиж байгаа бөгөөд Булган, Дарханы үнэт цаасны компаниудад хамгийн олон хувьцаа эзэмшигч нар байгаа бол томоохон хувьцаа эзэмшигч нар нь БиДиСек компанийн харилцагч нар байна. Өнгөрсөн онд нийтдээ 3 удаагийн арилжаагаар 106 ширхэг хувьцаа зарагдаж, хаалтын ханш 240-260 төгрөг болж зах зээлийн үнэлгээ нь 79,3 сая төгрөг болсон байна. 4. ***Ногдол ашгийн талаарх мэдээлэл* :** Үйл ажиллагаа явуулаагүй тул ногдол ашиг хуваарилах боломжгүй. 5. ***Бусад шаардлагатай мэдээлэл*** |